Detsember toob ERR-is tele-ekraanile suure valiku uusi sarju ja filme
#000003
Rahvusringhäälingu kanalid pakuvad detsembri vältel rikkalikku valikut sarjadest ja filmidest, kuhu mahub liigutavaid suhtedraamasid, põnevaid kriminaalseid juhtumeid ja humoorikaid legende.
#000004
"Üleminekuaken"Neljapäeviti ETV2-s, kogu sari Jupiteris
#000005
Briti huumor selle parimas kastmes, kus Sir Ian McKellen ja Sir Derek Jacobi kehastavad rohkem kui 50 aastat koos olnud geipaari. Väärikas eas härrade elus pakub nüüd suurimat rõõmu oma külaliste ja teineteise kallal hammaste teritamine. Ja erilise hoo saavad nad sisse, kui nende naabriks kolib noor Ash (Iwan Rheon).
#000008
Vanal heal Inglismaal, 1960. aastate Inglise külakeses Great Slaughter toimuva sarja keskmes on rolleriga ringi kimav katoliku nunn, kes on abiks politseile mõrvade lahendamisel. Õde Boniface (Lorna Watson) on tuttav kõikidele "Isa Browni" sarja vaatajatele, sest sama tegelaskuju on läbi käinud ka sellest menusarjast. Sarnane muhe meeleolu on tuntav ka uues seriaalis, sest tegijadki on samad ning väikese rolli teeb ka isa Brown.
#000010
Stiilne krimisari põnevate juhtumite ja karismaatiliste osalistega, kus peaosalisest politseiuurija on samal ajal ka poeet. 1975. aastal saabub Londoni politseiinspektor Adam Dalgliesh õendustudengite pansionaati uurima üht traagilist surmajuhtumit. Hiljuti leseks jäänud Dalgliesh saab endale abiliseks ennast täis seersandi, kelle tõekspidamised erinevad tema omadest nagu öö ja päev.
#000012
Jupiter rõõmustab vaatajaid briti legendaarse komöödiasarjaga "Raamatupood", mis on nüüd taas täies mahus vaatamiseks välja pandud. Kui "Raamatupood" meelitab aegumatu huumorikullaga, siis detsembris on Jupiteri lisandumas mitmed täiesti uusi sarju, sh kaasahaarav ajaloodraama "Pagendatud" (nähtav alates 12.12), Ukraina krimisari "Piknik" (nähtav alates 12.12) ning noorte fantaasiasarja "Öö pärijad" teine hooaeg (nähtav alates 19.12) jpm.
#000013
Anthony Hopkinsile teise Oscari toonud mängufilm "Isa" vaatab silma vananemisele ja sellega kaasnevale hääbumisele, näidates ilmekalt, kuidas üks haigus võib röövida meilt meid ennast. Ohtralt auhindu pälvinud draamas teeb meeldejääva rolli ka Olivia Colman.
#000015
Aasta viimane Prantsuse filmiõhtu toob ETV2 ekraanile koguperekomöödia kaasaegsetest inimestest ökoloogiliste probleemide keskel. Marianne ja Abel (Laetitia Casta ja Louis Garrel) ning nende varateismeline poeg Joseph (Joseph Engel) on pealtnäha tavaline prantsuse perekond. Ühel päeval avastavad aga ema ja isa, et poeg on vanemate vara revideerinud ning sealt üksjagu hinnalist maha müünud. Pärimisel selgub, et pojal ja tema sõpradel on plaan maailmapäästmisele kaasa aidata, noored on võtnud nõuks raha koguda, et Sahara kõrbesse meri rajada.
#000017
Romantilise draama peategelane on noor naine Juliet Ashton, kes otsib II maailmasõjast taastuvas Londonis teemat oma järgmise raamatu jaoks. Ühel päeval saabub talle kiri Guernsey saarelt ja kirja saatja on keegi härra Dawsey Adams. Sellest ühest kirjast saab alguse südamlik kirjavahetus, mille käigus kuuleb neiu Guernsey'is asuvast kummalisest kirjandusklubist. Klubist, kus süüakse kartulikoorepirukat, parematel päevadel ka sealiha ja mis põhiline – loetakse ning vahetatakse mõtteid kirjanduse üle. Julieti huvi klubi vastu järjest kasvab ja ta otsustab saart ja selle värvikaid liikmeid külastada.
#000019
Edukal stand-up koomikul Kasper Berntsenil on neljakümneselt olemas kõik, millest üks mees võib unistada. Siis aga tema elu muutub - ta koondatakse, sõbratar jätab ta maha ja haiglast tuleb teade, et tal on vähk. Petter Næssi film on lugu Kasperi toimetulekust raske haigusega, eneseusu leidmisest ja endas taas elurõõmu äratamisest.
#000021
Adam Driver ja Marion Cottillard kehastuvad abielupaariks, kelle kaheaastasel tütrel avaldub ootamatu anne. Haarava loo taustal kõlab rokkbändi Sparks muusikute looming just selle filmi jaoks.
#000023
Jupiteri valikusse on lisandunud hulk auhinnatud mängufilme, sh Cannes's Kuldse Palmioksa pälvinud "Ruut", Soome-Eesti ühistööna valminud pantvangidraama "Omerta 6/12", Lembit Ulfsakiga mängufilm "Mandariinid". Filme lisandub Jupiteri igal nädalal, nii toob aastalõpp vaatajate ette "Õigluse ratsanikud", "Sangarid, "Lucky" jpm.
#000024
Aasta viimane "Välisilma" dokumentaal räägib kosmoseäri olevikust ja tulevikust ning maailma vägevaimate püüdlustest selles vallas. Filmi fookuses on kaks maailma rikkaimat meest - Jeff Bezos ja Elon Musk, kes on käivitanud kosmoseprogrammid. Bezos pakub turismireise kosmosse, Musk kavatseb 30 aasta jooksul Marsile lennata. Kui president Trump otsustas ameeriklased taas Kuule saata, võistlesid kaks konkurenti NASA tulusa Kuu-projekti pärast. Miljardärid pistavad rinda ka satelliitide kosmosesse saatmisel. Bezos teatas hiljuti 3000 satelliiti hõlmava projekti Kuiper testsatelliitide peatsest orbiidile laskmisest.
#000026
Moekunstikino raames toob ETV2 ekraanile dokumentaalfilmi Pierre Cardini maailmast, tema erakordsest andest ja loomingust läbi aastakümnete. Filmis näeb eksklusiivseid kaadreid Pierre Cardini isiklikest arhiividest, loojat kirjeldavad intervjuud tema kolleegide, koostööpartnerite ja sõpradega.
#000028
Dokumentaal kuninganna Elizabeth II elust, kelle erakordset valitsemisaega meenutavad tema lapsed ja teised lähedased, samuti inimesed, kellega ta oli tööalaselt kokku puutunud. Film annab põhjaliku ülevaate pisikese printsessi kujunemisest väärikaks valitsejaks, tema katsumustest ja rõõmsatest aegadest.
#000030
Portreefilmis heidetakse pilk prints Charlesi, Suurbritannia kõigi aegade kõige staažikama troonipärija saavutustele ja arutatakse, missugune monarh temast saab. Kas ta jätkab oma ema kuninganna Elizabeth II eeskujul või toob tema valitsemisaeg kaasa midagi sootuks uut?
#000032
Sadie Frosti moedokumentaal 1960. aastatel moerevolutsiooni eesotsas seisnud Mary Quantist – maailmakuulsast miniseeliku, sukkpükste ja mikropükste loojast, keda peetakse naiste vabastajaks. Koos oma mõttekaaslastega ehitas ta nullist üles suure moetööstuse ning tema ideed mõjutavad moekunstnike loomingut tänini.
#000034
Suur ülevaade: 2022. aasta vaadatuimad filmid ja sarjad Jupiteris
#000035
MoeKunstiKino korraldaja: võiksime rohkem mõelda, kes rõivad loonud on
#000036
Tallinna botaanikaaia osakonnajuhataja õpetas, kuidas õhulilli kasvatada
#000039
Galerii: "Rakett 69" osalised võtavad suuna kosmosesse
#000040
Majorlilkween avaldas uue videosingli "Karma"
#000041
Pitsa avaldas animafilmile "Kaka, kevad ja teised" loodud laulu
#000042
Uue tantsusaate juht: tahame näidata, et tants toob rõõmu ja tervist
#000044
Inger: unistan võimalusest Eestit Eurovisioonil esindada
#000045
Uus võistlussaade otsib värskeid tantsutalente
#000047
Asenduskodust poja leidnud Anzelika: ta küsis alguses iga päev, millal turvakodusse tagasi peab minema
#000048
Tambet Tuisk uuest seriaalist "Kõik pime": kõige keerulisem oli preestrina kirikulaulu laulda
#000050
Eesti Laulu finalist Elysa: inimesed vist väga ei taha, et ma tantsin
#000054
Leslie Laasner: Eurovisioonil võid võita endale ka publiku, kellel puudub maitse
#000061
HÕFF-i filmiklubil on lisaks žanrikino levitamisele ka hariduslik eesmärk
#000063
Eesti juurtega Kanada režissöör väntab vabaõhumuuseumis lühifilmi "Öö"
#000066